**DNEVNIK ČITANJA** SADRŽI

* BILJEŠKE TIJEKOM ČITANJA
* BILJEŠKE NAKON ČITANJA

Svaki dnevnik čitanja započni lijepim i uočljivim **naslovom**, npr.

  *Pavao Pavličić: Trojica iz Trnja*

Zatim upiši **bibliografske podatke** o knjizi, npr.

Školska knjiga, Zagreb, 2010.

Sad možeš početi upisivati svoje bilješke tijekom čitanja.

KAKO PISATI ?

Slijedi upute i vidjet ćeš da je vrlo jednostavno.

* Potrebno: papir ili bilježnica, olovka, knjiga
* Čitaj polako i pažljivo, budi strpljiv
* Nemoj preskakati opise, oni su jako važni (mogu ti pomoći kod tvojih pisanih radova)
* Čitaj s olovkom u ruci i pravi bilješke o onomu što čitaš
* Kad ti se javi neka misao, osjećaj – zapiši ih
* Ako imaš potrebu komentirati – komentiraj
* Ako te nešto ili netko podsjeća na nešto , zapiši
* Zapiši svoje mišljenje o liku, njegovom postupku, sve ono što bi rado prokomentirao na satu ili s prijateljima
* Bilješke svedi na najsažetiji oblik(kratke rečenice ili natuknice)
* Citate stavi u navodnike, dodaj i stranicu s koje si je prepisao(npr, 17.str.)
* Zapiši neke izreke, lijepe misli
* Ovakav način čitanja u početku će ti biti možda težak ili naporan,ali ubrzo ćeš steći vještinu i bit ćeš zadovoljan što i nakon nekog vremena uz pomoć bilježaka možeš razgovarati o knjizi i likovima
* Što su ti bilješke bolje, to će ti biti lakše riješiti zadatke koje ti je postavila učiteljica, lakše ćeš se pripremiti za sat ili sudjelovati u razgovoru o knjizi
* Ponesi ih na sat